
Gwneud y gorau o’r llyfr hwn


Mae’n rhaid i bawb benderfynu ar ei strategaeth adolygu ei hun, ond mae’n hanfodol edrych eto ar eich gwaith, ei ddysgu a phrofi eich dealltwriaeth. Bydd y Nodiadau Adolygu hyn yn eich helpu chi i wneud hynny mewn ffordd drefnus, fesul testun. Defnyddiwch y llyfr hwn fel sail i’ch gwaith adolygu — gallwch chi ysgrifennu arno i bersonoli eich nodiadau a gwirio eich cynnydd drwy roi tic yn ymyl pob adran wrth i chi adolygu.


Ticio i dracio eich cynnydd

Defnyddiwch y rhestr wirio adolygu ar dudalennau 4–6 i gynllunio eich adolygu, fesul testun. Ticiwch bob blwch pan fyddwch chi wedi:


	•  adolygu a deall testun

	•  profi eich hun

	•  ymarfer y cwestiynau enghreifftiol a mynd i’r wefan i wirio eich atebion.



Gallwch chi hefyd gadw trefn ar eich adolygu drwy roi tic wrth ymyl pennawd pob testun yn y llyfr. Efallai y bydd yn ddefnyddiol i chi wneud eich nodiadau eich hun wrth i chi weithio drwy bob testun.



Nodweddion i’ch helpu chi i lwyddo

Cyngor

Rydyn ni’n rhoi cyngor gan arbenigwyr drwy’r llyfr cyfan i’ch helpu chi i wella eich techneg arholiad er mwyn rhoi’r cyfle gorau posibl i chi yn yr arholiad.

Sgiliau ymarferol

Mae’r rhain yn annog ymagwedd ymchwiliol at y gwaith ymarferol sy’n ofynnol ar gyfer eich cwrs.

Profi eich hun

Cwestiynau byr yw’r rhain sy’n gofyn am wybodaeth, a dyma’r cam cyntaf i chi brofi faint rydych chi wedi’i ddysgu. Mae’r atebion yng nghefn y llyfr.

Diffiniadau a thermau allweddol

Rydyn ni’n rhoi diffiniadau clir a chryno o dermau allweddol hanfodol pan fyddan nhw’n ymddangos am y tro cyntaf.

Rydyn ni’n amlygu termau allweddol o’r fanyleb mewn print trwm drwy’r llyfr cyfan.

Cysylltiadau

Mae’r rhain yn nodi cysylltiadau penodol rhwng testunau ac yn dweud wrthych chi sut bydd adolygu’r rhain yn eich helpu chi i ateb cwestiynau’r arholiad.

Sgiliau mathemategol

Bydd yr enghreifftiau wedi’u datrys yn eich helpu chi i ddatblygu eich hyder a’ch gallu.

Gweithgareddau adolygu

Bydd y gweithgareddau hyn yn eich helpu chi i ddeall pob testun mewn ffordd ryngweithiol.

Cwestiynau enghreifftiol

Rydyn ni’n rhoi cwestiynau enghreifftiol ar gyfer pob testun. Defnyddiwch nhw i atgyfnerthu eich adolygu ac i ymarfer eich sgiliau arholiad.

Crynodebau

Mae’r crynodebau yn rhoi rhestr o bwyntiau bwled i’w gwirio’n gyflym ar gyfer pob testun.

Gwefan

Ewch i’r wefan ganlynol i wirio eich atebion i’r cwestiynau enghreifftiol: www.hoddereducation.co.uk/fynodiadauadolygu

Fy rhestr wirio adolygu


Y cyfnod cyn yr arholiadau

Cynllun yr arholiad

Uned 3 Cemeg ffisegol ac anorganig

1   Rhydocs a photensial electrod safonol

Adweithiau rhydocs yn nhermau trosglwyddo electronau

Potensial electrod safonol a’r electrod hydrogen safonol

Mae dau hanner cell neu electrod yn ffurfio celloedd electrocemegol

Grym electromotif (g.e.m.) cell

Celloedd tanwydd hydrogen: manteision ac anfanteision

2   Adweithiau rhydocs

Llunio hanner hafaliadau ïon/electron

Cyfuno hanner hafaliadau i greu hafaliad rhydocs stoichiometrig llawn

Cyflawni titradiadau rhydocs a chwblhau cyfrifiadau titradiadau

Mae’r adwaith rhydocs rhwng Cu2+ ac I− yn cael ei fesur yn anuniongyrchol drwy ddefnyddio thiosylffad

3   Cemeg y bloc-p

Cemeg cyffredinol y bloc-p

Cemegion Grŵp 4 a newidiadau yn eu cemeg

Cymharu natur a phriodweddau CO2 a PbO

Rhai o adweithiau Pb2+ ag ïonau hydrocsid, clorid ac ïodid

Mae elfennau yng Ngrwpiau 5, 6 a 7 yn gallu ffurfio cyfansoddion gorfalent

Mae clorin yn cyflawni sawl adwaith dadgyfraniad defnyddiol

Asid sylffwrig crynodedig yn ymddwyn fel asid neu ocsidydd

4   Cemeg y metelau trosiannol bloc-d

Nid yw pob elfen bloc-d yn elfen drosiannol

Mae metelau trosiannol yn ffurfio cyfansoddion â sawl cyflwr ocsidiad

Mae catïonau metelau trosiannol yn bondio â moleciwlau neu ïonau gan ffurfio cymhlygion

Lliwiau cymhlygion metelau trosiannol a hydoddiannau dyfrllyd cyfansoddion sy’n cynnwys metelau bloc-d

Defnyddio hafaliadau cyfnewid ligandau

Priodweddau catalytig metelau trosiannol a’u cyfansoddion

5   Cineteg gemegol

Hafaliad cyfradd a’r cysylltiad rhwng cyfradd adwaith a chrynodiadau’r adweithyddion

Darganfod graddau adwaith o ddata arbrofol

Cysylltiad rhwng mecanwaith adwaith a gradd ar gyfer yr adweithyddion

Hafaliad Arrhenius

6   Newidiadau enthalpi ar gyfer solidau a hydoddiannau

Mae newidiadau enthalpi safonol yn cael eu nodi fesul môl o sylwedd penodol

Mae’n bosibl cyfrifo enthalpi hydoddiant o newidiadau enthalpi

Cylchred Born–Haber ar gyfer newidiadau enthalpi yn gysylltiedig â chyfansoddion ïonig

Mae gwerth ΔfH yn ddangosydd o sefydlogrwydd cyfansoddyn

7   Entropi a dichonoldeb adweithiau

Mae entropi yn fesur o anhrefn

Newid entropi

Egni rhydd Gibbs a dichonoldeb adwaith

8   Cysonion ecwilibriwm

Cyfrifo cysonion ecwilibriwm

Mae maint y cysonyn ecwilibriwm yn dangos pa mor bell mae adwaith wedi mynd

9   Ecwilibria asid–bas

Damcaniaeth asidau a basau Brønsted–Lowry

Lluoswm ïonig dŵr: Kdŵr

Mae pH yn cael ei gyfrifo o grynodiad yr ïonau hydrogen

Cromliniau titradiadau

Hydoddiannau byffer

Mae gan hydoddiannau halwynau werthoedd pH gwahanol

Uned 4 Cemeg organig a dadansoddi

10 Stereoisomeredd

Mae stereoisomeredd yn cynnwys isomeredd E–Z ac isomeredd optegol

Isomeredd optegol yn nhermau atom carbon anghymesur

11 Aromatigedd

Adeiledd bensen

Priodweddau cyfansoddion bensen

Amnewid electroffilig

Cryfder y bond rhwng yr atom C mewn cylch bensen a’r grŵp dirprwyol

12 Alcoholau a ffenolau

Alcoholau cynradd ac eilaidd: paratoi, adweithiau

Priodweddau ffenol

Defnyddio haearn(III) clorid (FeCl3) i brofi ar gyfer ffenolau

13 Aldehydau a chetonau

Aldehydau a chetonau: ffurfiant, priodweddau, rhydwythiad gan ddefnyddio NaBH4

Adiad niwcleoffilig

2,4-deunitroffenylhydrasin

Ïodofform (CHI3)

14 Asidau carbocsylig a’u deilliadau

Asidau carbocsylig: ffurfiant, rhydwythiad

Asidau carbocsylig aromatig: ffurfiant, dadgarbocsyleiddiad

Synthesis esterau a chloridau asid

Trawsnewidiad asidau carbocsylig yn amidau a nitrilau

Hydrolysis amidau a nitrilau

Rhydwythiad nitrilau

15 Aminau

Ffurfiant aminau aliffatig cynradd

Ffurfiant aminau aromatig o nitrobensenau

Basigedd aminau

Ethanoyleiddiad aminau cynradd gan ddefnyddio ethanoyl clorid

Adwaith aminau cynradd ag asid nitrig(III) oer gan ffurfio alcoholau

Cyplu halwynau bensendeuasoniwm â ffenolau ac aminau aromatig gan ffurfio llifynnau aso

Swyddogaeth y cromoffor –N=N– mewn llifynnau a dangosyddion

16 Asidau amino, peptidau a phroteinau

Mae asidau amino yn cynnwys grŵp NH2 a grŵp COOH

Mae asidau amino yn amffoterig oherwydd eu bod nhw’n gweithredu fel asidau a basau

Ffurfiant peptidau o asidau amino-α

Polypeptidau

Swyddogaeth hanfodol proteinau mewn systemau byw

17 Synthesis organig a dadansoddi

Mae’n bosibl defnyddio adweithiau organig fel llwybrau synthetig

Technegau gwahanu a phuro

Y ddau fath o bolymeriad: cyddwyso ac adio

Polymerau cyddwyso: polyesterau a pholyamidau

Defnyddio sbectra NMR 1H cydraniad uchel i ddiddwytho adeiledd moleciwlau organig

Mae’n bosibl defnyddio cromatograffaeth i wahanu cydrannau cymysgedd

Profion i ddarganfod presenoldeb grwpiau gweithredol penodol

Uned 5 Ymarferol

18 Arweiniad cyffredinol ar gyfer Uned 5

Defnyddio cyfarpar addas; gwresogi hylif; mesur pH

Defnyddio cyfarpar labordy ar gyfer amrywiaeth o dechnegau arbrofol

Gwneud hydoddiant safonol

Defnyddio dangosyddion asid–bas

Puro cynnyrch solet neu hylifol; gan ddefnyddio cyfarpar ymdoddbwynt

Defnyddio cromatograffaeth haen-denau neu bapur

Gosod celloedd electrocemegol a mesur folteddau

Trin cemegion yn ddiogel

Mesur cyfraddau adwaith

Geirfa

Atebion (Profi eich hun)

        Atebion y cwestiynau enghreifftiol:
www.hoddereducation.co.uk/fynodiadauadolygu





Y cyfnod cyn yr arholiadau

6–8 wythnos i fynd


	•  Dechreuwch drwy edrych ar y fanyleb – gwnewch yn siŵr eich bod chi’n gwybod yn union pa ddeunydd y mae angen i chi ei adolygu a beth yw arddull yr arholiad. Defnyddiwch y rhestr wirio adolygu ar dudalennau 4 i 6 i ddod yn gyfarwydd â’r testunau.

	•  Trefnwch eich nodiadau, gan wneud yn siŵr eich bod chi wedi cynnwys popeth ar y fanyleb. Bydd y rhestr wirio adolygu yn eich helpu chi i grwpio eich nodiadau fesul testun.

	•  Lluniwch gynllun adolygu realistig a fydd yn caniatáu amser i chi ymlacio. Dewiswch ddyddiau ac amserau ar gyfer pob pwnc y mae angen i chi ei astudio, a chadwch at eich amserlen.

	•  Gosodwch dargedau call i chi eich hun. Rhannwch eich amser adolygu yn sesiynau dwys o tua 40 munud, gydag egwyl ar ôl pob sesiwn. Mae’r Nodiadau Adolygu hyn yn trefnu’r ffeithiau sylfaenol yn adrannau byr, cofiadwy, er mwyn gwneud adolygu yn haws.

2–6 wythnos i fynd


	•  Darllenwch drwy rannau perthnasol y llyfr hwn a chyfeiriwch at y blychau Cyngor, y Crynodebau a’r Termau allweddol. Ticiwch y testunau pan fyddwch chi’n teimlo’n hyderus amdanyn nhw. Amlygwch y testunau hynny sy’n anodd i chi ac edrychwch arnyn nhw eto’n fanwl.

	•  Profwch eich dealltwriaeth o bob testun drwy weithio drwy’r cwestiynau ‘Profi eich hun’ yn y llyfr. Edrychwch ar yr atebion yng nghefn y llyfr.

	•  Gwnewch nodyn o unrhyw faes sy’n achosi problem wrth i chi adolygu a gofynnwch i’ch athro roi sylw i’r rhain yn y dosbarth.

	•  Edrychwch ar gyn-bapurau. Dyma un o’r ffyrdd gorau i chi adolygu ac ymarfer eich sgiliau arholiad. Ysgrifennwch neu paratowch gynlluniau o atebion i’r cwestiynau enghreifftiol yn y llyfr hwn. Gwiriwch eich atebion ar y wefan: www.hoddereducation.co.uk/fynodiadauadolygu

	•  Rhowch gynnig ar ddulliau adolygu gwahanol. Er enghraifft, gallwch chi wneud nodiadau gan ddefnyddio mapiau meddwl, diagramau corryn neu gardiau fflach.

	•  Defnyddiwch y rhestr wirio adolygu i dracio eich cynnydd a rhowch wobr i chi eich hun ar ôl cyflawni eich targed.

Wythnos i fynd


	•  Ceisiwch gael amser i ymarfer cyn-bapur cyfan, wedi’i amseru, o leiaf unwaith eto, a gofynnwch i’ch athro am adborth. Cymharwch eich gwaith yn fanwl â’r cynllun marcio.

	•  Gwiriwch y rhestr wirio adolygu i wneud yn siŵr nad ydych chi wedi gadael unrhyw destunau allan. Ewch dros unrhyw feysydd sy’n anodd i chi drwy eu trafod gyda ffrind neu gael help gan eich athro.

	•  Dylech chi fynd i unrhyw ddosbarthiadau adolygu mae eich athro yn eu cynnal. Cofiwch, mae eich athro yn arbenigwr ar baratoi pobl ar gyfer arholiadau.

Y diwrnod cyn yr arholiad


	•  Ewch drwy’r Nodiadau Adolygu hyn yn gyflym i’ch atgoffa eich hun o bethau defnyddiol, er enghraifft y blychau Cyngor, y Crynodebau a’r Termau allweddol.

	•  Gwiriwch amser a lleoliad eich arholiad.

	•  Gwnewch yn siŵr bod gennych chi bopeth sydd ei angen – beiros a phensiliau ychwanegol, hancesi papur, oriawr, potel o ddŵr, losin.

	•  Cofiwch adael rhywfaint o amser i ymlacio ac ewch i’r gwely’n gynnar i sicrhau eich bod chi’n ffres ac yn effro ar gyfer yr arholiadau.

Fy arholiadau

U2 Cemeg Papur 1: Cemeg ffisegol ac anorganig

Dyddiad: ………………………………………………….

Amser:………………………………………………….

Lleoliad:………………………………………………

U2 Cemeg Papur 2: Cemeg organig a dadansoddi

Dyddiad: ………………………………………………….

Amser:………………………………………………….

Lleoliad:………………………………………………

U2 Cemeg: Ymarferol

Dyddiad: ………………………………………………….

Amser:………………………………………………….

Lleoliad:………………………………………………

Cynllun yr arholiad


Mae’r llyfr hwn yn cynnwys cymhwyster U2 Cemeg CBAC.


CBAC




	Uned
	Teitl yr uned
	Marciau
	Pwysoliad yr uned fel canran o’r cymhwyster Safon Uwch llawn





	U2 Uned 3
	Cemeg ffisegol ac anorganig
	80
	25%



	U2 Uned 4
	Cemeg organig a dadansoddi
	80
	25%



	U2 Uned 5
	Ymarferol
	60
	10%







Manylion asesu



CBAC

Mae’r cymhwyster Safon Uwch yn cynnwys tair uned. Mae U2 Unedau 3 a 4 yn cael eu hasesu drwy arholiad ysgrifenedig, pob un yn para 1 awr 45 munud ac yn werth 80 marc. Ym mhob papur, mae amrywiaeth o gwestiynau byr a chwestiynau strwythuredig hirach ac un cwestiwn ymateb estynedig. Mae U2 Uned 5 yn cael ei hasesu drwy dasg arbrofi, sy’n para hyd at 3 awr, a phapur ysgrifenedig (1 awr). Mae pob tasg yn werth 30 marc.



Trosolwg

Mae’r cysyniadau yn Uned 3 yn datblygu’r egwyddorion o Uned 1 ac Uned 2 ymhellach ac yn estyn cymhwyso eich gwybodaeth ym meysydd cyfrifiadau cemegol, rhydocs, ecwilibria, asidau a basau, cineteg a thermocemeg.

Mae Uned 4 yn estyn eich gwybodaeth am gemeg organig, cyfresi homologaidd a dadansoddi o Uned 2 ac yn cyfnerthu hyn yn fframwaith o lwybrau synthetig, gan gynnwys paratoi cyfansoddion organig a thechnegau mwy cymhleth gan ddefnyddio offer i ddadansoddi.

Er enghraifft, wrth astudio cyfraddau adwaith a hafaliadau adwaith, efallai y bydd gofyn i chi ddefnyddio graff crynodiad yn erbyn amser i gyfrifo graddiannau tangiadau ar grynodiadau gwahanol. Gallai arholwyr hefyd ofyn i chi ddefnyddio’r sgiliau hyn i ddarganfod gradd adwaith yr adweithydd, ysgrifennu hafaliad cyfradd a chyfrifo gwerth ar gyfer y cysonyn cyfradd. Mewn synthesis organig, efallai y bydd angen i chi ddefnyddio eich gwybodaeth am y gwahanol adweithiau niferus mewn cemeg organig i drawsnewid un cyfansoddyn yn gyfansoddyn arall mewn nifer penodol o gamau.






1 Rhydocs a photensial electrod safonol


I wneud yn dda yn y testun hwn, dylech chi allu galw i gof ddiffiniad rhydwythiad a diffiniad ocsidiad a’u cymhwyso i adweithiau rhydocs safonol a hefyd adweithiau electrocemegol. Bydd hyn yn cynnwys cysylltu safle elfen yn y tabl cyfnodol ag adweithedd yr elfen a’i hadweithiau rhydocs. Bydd angen i chi ddefnyddio eich sgiliau mathemategol i gyfrifo gwerthoedd g.e.m. celloedd a defnyddio’r atebion i roi sylwadau am ddichonolrwydd adweithiau. Dylech chi wybod am gelloedd tanwydd hydrogen a gallu gwerthuso manteision a risgiau eu defnyddio.


Adweithiau rhydocs yn nhermau trosglwyddo electronau

Mewn adweithiau rhydocs, mae electronau yn cael eu trosglwyddo yn syth o un rhywogaeth gemegol i un arall. Mae pedair ffordd o edrych ar adweithiau rhydocs:




	Rhydwythiad
	Ocsidiad





	colli ocsigen
	ennill ocsigen



	ennill hydrogen
	colli hydrogen



	ennill electronau
	colli electronau (OIL-RIG)



	cyflwr ocsidiad yn lleihau
	cyflwr ocsidiad yn cynyddu





Gallwn ni gynrychioli systemau rhydocs drwy ddefnyddio hanner hafaliadau ïonig a hanner celloedd mewn diagramau cell.

Cyngor

Os bydd gofyn i chi nodi a yw atom wedi cael ei ocsidio, cofiwch chwilio am ocsigen gan fod hyn yn gallu arbed amser heb orfod diddwytho cyflyrau ocsidiad.

Hanner hafaliadau ïonig

Mae hanner hafaliadau ïonig yn hafaliadau cemegol sy’n dangos yr ïonau sy’n cymryd rhan mewn adwaith rhydocs. Rhydwythiad yw un hanner hafaliad, ocsidiad yw’r llall; ac felly’r term rhydocs.

Enghraifft wedi’i datrys

Mae clorin yn dadleoli ïodin o hydrogen ïodid mewn adwaith rhydocs. Nodwch yr elfen sy’n cael ei rhydwytho a’r elfen sy’n cael ei hocsidio.

Dull 1 – defnyddio cyflyrau ocsidiad

Mae hydrogen yn +1 fel adweithydd ac fel cynnyrch.

Mae’r ïon ïodid yn −1 ac mae’n newid i 0 wrth ddod yn ïodin elfennol, felly mae’n cael ei ocsidio.

Mae’r nwy clorin yn newid o 0 i −1 wrth ddod yn ïon clorid, felly mae’n cael ei rydwytho.

Dull 2 – defnyddio hanner hafaliadau ïonig

Mae hydrogen yn ïon segur gan fod ei gyflwr ocsidiad yn +1 yn y ddwy rywogaeth. Mae hyn yn ein gadael gyda’r hafaliad ïonig 2I−(d) + Cl2(n) → l2(s) + 2Cl−(d) ac o hyn rydyn ni’n cael yr hanner hafaliadau canlynol:

Mae’r clorin yn ennill electronau, felly mae’n cael ei rydwytho; mae’r ïonau ïodid yn colli electronau, felly maen nhw’n cael eu hocsidio – cofiwch OIL-RIG.

Ïon segur – ïon nad yw’n cymryd rhan mewn adwaith cemegol ac sy’n bresennol cyn ac ar ôl yr adwaith

Cyngor

Cofiwch ysgrifennu symbolau cyflwr yn eich hafaliadau neu gallech chi golli marc hawdd.

Hanner celloedd

Rydyn ni’n gwneud hanner cell drwy roi darn o fetel mewn hydoddiant o ïonau’r metel, fel sydd i’w weld yn Ffigur 1.1. Mae hyn yn creu ecwilibriwm rhwng yr atomau metel a’r ïonau metel.

Ffigur 1.1 Diagramau i ddangos hanner cell sinc a hanner cell copr



Yr ecwilibriwm sy’n cael ei sefydlu yn yr hanner cell sinc yw Zn2+(d) + 2e− ⇌ Zn(s)

Yr ecwilibriwm sy’n cael ei sefydlu yn yr hanner cell copr yw Cu2+(d) + 2e− ⇌ Cu(s)

Y confensiwn yw ysgrifennu hanner celloedd fel adweithiau rhydwytho. Os oes angen i chi gael un hanner cell ar gyfer adwaith ocsidio, y cyfan mae angen ei wneud yw gwrthdroi’r hafaliad, e.e. Cu(s) ⇌ Cu2+(d) + 2e−

Profi eich hun


	1  Dyma hafaliad ar gyfer adwaith rhydocs:
[image: ]


	A  Diffiniwch ocsidiad yn nhermau electronau

	B  Diddwythwch gyflwr ocsidiad nitrogen mewn NO a nitrogen mewn NH4+

	C  Enwch y rhywogaeth sy’n cael ei ffurfio drwy ocsidiad yn yr adwaith hwn




	2  Mae’r hanner cell yn Ffigur 1.2 yn cael ei gosod ar gyfer alwminiwm.

	A  Enwch A

	B  Enwch B

	C  Ysgrifennwch yr hanner hafaliad confensiynol ar gyfer yr ecwilibriwm sy’n cael ei sefydlu yn yr hanner cell

Ffigur 1.2 Hanner cell alwminiwm

Potensial electrod safonol a’r electrod hydrogen safonol

Diffiniad potensial electrod safonol yw potensial electrod safonol wedi’i gysylltu ag electrod hydrogen safonol (EHS) gan ddefnyddio foltmedr gwrthiant uchel a phont halwyn, dan yr amodau safonol canlynol:


	•  hydoddiannau ïonau â chrynodiad 1.00 mol dm−3

	•  298 K

	•  gwasgedd 100 kPa

	•  cerrynt sero.

Potensial electrod safonol G.e.m. hanner cell o’i gymharu â hanner cell hydrogen safonol dan amodau safonol.

Electrod hydrogen safonol (EHS) Yr electrod sy’n cael ei ddefnyddio fel cyfeirnod ar bob adwaith potensial hanner cell. Mae ei werth yn cael ei ddiffinio fel 0 V.

Ffigur 1.3 Electrod hydrogen safonol



Mae’r EHS sydd i’w weld yn Ffigur 1.3 yn electrod lle mae swigod o nwy hydrogen yn cael eu gyrru drwy hydoddiant â chrynodiad 1 mol dm−3 sy’n cynnwys ïonau hydrogen ac electrod platinwm anadweithiol. Mae’n cael ei ddefnyddio fel yr hanner cell safonol y mae hanner celloedd eraill yn cael eu cymharu ag ef. Mae hyn yn debyg i’r cysyniad o fàs atomig cymharol lle rydyn ni’n defnyddio carbon-12 fel y cyfeirnod. Rydyn ni’n cymryd potensial electrod safonol yr EHS fel 0.00 V oherwydd ein bod ni’n ei ddefnyddio fel y cyfeirnod.

Cyngor

Cofiwch ei bod hi’n bosibl defnyddio’r geiriau electrod a hanner cell i olygu’r un peth.

Cysylltiadau

Er bod yr EHS yn cael ei ddefnyddio fel y cyfeirnod sylfaenol, rydyn ni’n defnyddio hanner cell calomel yn aml oherwydd ei bod hi’n haws ei wneud a’i gadw, neu gell arian/arian clorid oherwydd ei bod hi’n gymharol rad ac yn llai gwenwynig na’r gell calomel.

Hanner cell calomel Hanner cell mercwri–mercwri clorid sy’n cael ei ddefnyddio fel cyfeirnod mwy diogel na’r electrod hydrogen safonol.

Mae dau hanner cell neu electrod yn ffurfio celloedd electrocemegol

I fesur y potensial electrod safonol ar gyfer unrhyw hanner cell metel/ïon metel, rydych chi’n gosod cell electrocemegol fel sydd i’w weld yn Ffigur 1.4. Yn ôl confensiwn, yr EHS yw’r hanner cell ar y chwith (yr adwaith ocsidio). Mae’r hanner celloedd yn cael eu cysylltu â foltmedr gwrthiant uchel sy’n osgoi darlleniadau anghywir drwy sicrhau cerrynt o sero. Mae’r gylched yn cael ei chwblhau â phont halwyn ac mae’n rhaid i’r bont ddargludo trydan heb adweithio â’r naill hydoddiant na’r llall. Gallai hynny effeithio ar ecwilibriwm yr hanner cell gan greu amodau ansafonol. Mae’n bosibl mwydo potasiwm nitrad i bapur hidlo a’i ddefnyddio fel pont halwyn a dyna sy’n digwydd yn aml. Gan nad yw’r hydrogen yn ddyfrllyd, rydyn ni’n defnyddio electrod platinwm hefyd gan ei fod yn anadweithiol ac yn ddargludydd da.

Ffigur 1.4 Cell electrocemegol i fesur potensial electrod safonol yr hanner cell sinc

Cell electrocemegol Cyfuniad o ddau hanner cell. Mae’n cynnwys dau ddargludydd electronau (electrodau) wedi’u gwahanu gan ddargludydd ïonig (electrolyt).

Mae Ffigur 1.5 yn dangos sut gallwn ni osod cell electrocemegol i fesur y potensial electrod safonol ar gyfer hanner cell sy’n cynnwys yr un elfen ond mewn cyflyrau ocsidiad gwahanol, e.e. Fe2+(d)/Fe3+(d). Rydyn ni’n gosod y cyfarpar yn yr un ffordd ag yn Ffigur 1.4, ond gan fod y cemegyn dan sylw yn yr hanner cell ar y dde (rhydwythiad) mewn hydoddiant, mae angen electrod platinwm anadweithiol.

Ffigur 1.5 Cell electrocemegol i fesur potensial electrod safonol yr hanner cell Fe2+/Fe3+

Profi eich hun


	3  Nodwch ddau reswm pam mae electrod yr EHS yn cael ei wneud o blatinwm.

	4  Cymharwch yr amodau safonol ar gyfer pob math o adwaith â’r amodau safonol ar gyfer cell electrocemegol.

Grym electromotif (g.e.m.) cell

Weithiau, mae g.e.m. cell electrocemegol, sy’n cael ei fesur mewn foltiau (V), yn cael ei alw’n botensial cell safonol a’i symbol yw Ecell.

Nid yw batrïau a chelloedd safonol domestig yn defnyddio ïonau hydrogen; maen nhw’n defnyddio cyfuniad o fetelau, e.e. Ni/Cd, Hg/Zn. Mae hyn yn dangos nad oes angen i chi ddefnyddio EHS ar gyfer dim, heblaw mesur potensial electrod safonol, oni bai eich bod chi’n dewis gwneud hynny.

Grym electromotif (g.e.m.) Cyfanswm y gwahaniaeth potensial rhwng yr hanner celloedd ocsidiad (ochr chwith) a rhydwythiad (ochr dde).

Cyfres electrocemegol Cyfres o elfennau yn nhrefn eu potensialau electrod safonol.

Cyfrifo g.e.m. – tri pheth pwysig

I weithio allan y potensial cell safonol, Ecell, mae’n rhaid edrych ar y gyfres electrocemegol, sydd i’w gweld yn Ffigur 1.6 a rhoi’r gwerth uchaf ar yr ochr dde, sef y rhydwythiad. Y gyfres electrocemegol yw rhestr o hanner hafaliadau ïonig gyda’u gwerthoedd potensial electrod safonol a’r confensiwn yw eu hysgrifennu i gyd fel adweithiau rhydwytho.


[image: ]

Ffigur 1.6 Fersiwn byr o’r gyfres electrocemegol

Cyngor

Dyma’r tri pheth allweddol i’w cofio mewn electrocemeg: yr ochr dde yw

	•  Yr adwaith ocsidio a’i hanner hafaliad

	•  Yr adwaith rhydwytho a’i hanner hafaliad

	•  Ecell, y grym electromotif, y gallwch chi ei gyfrifo gan ddefnyddio Ecell = rhydwythiad – ocsidiad

	•  i ragfynegi dichonoldeb adwaith electrocemegol, mae gan adweithiau dichonadwy werth g.e.m. positif

	1  Llenwi un bicer â hydoddiant sinc sylffad â chrynodiad 1.00 mol dm−3 a rhoi stribed o fetel sinc ynddo.

	2  Llenwi bicer arall â hydoddiant copr sylffad â chrynodiad 1.00 mol dm−3 a rhoi stribed o fetel copr ynddo.

	3  Uno’r biceri â phont halwyn – papur hidlo wedi’i fwydo â photasiwm nitrad.

	4  Cwblhau’r gylched â foltmedr.

	5  Cofnodi’r g.e.m.

	1  Enwch fetelau A a B


	2  Enwch hydoddiannau C a D


	3  Pa grynodiadau y dylai hydoddiannau C a D fod?


	4  Ysgrifennwch yr hafaliad ar gyfer yr adwaith sy’n digwydd ar y catod



	5  Cyfrifwch y grym electromotif ar gyfer yr adwaith


	6  Esboniwch pam mae’r adwaith hwn yn ddichonadwy

	5  Mae cell electrocemegol ddichonadwy yn cael ei gwneud gan ddefnyddio copr a phlwm. Drwy ddefnyddio’r hanner hafaliadau ïonig priodol:

	a  Darganfyddwch yr hafaliadau rhydwytho ac ocsidio

	b  Cyfrifwch y potensial cell safonol.




	6  Mae’r gell electrocemegol ddichonadwy sy’n cynnwys lithiwm a thun yn cael ei gwneud. Cyfrifwch y g.e.m. ac ysgrifennwch yr hanner hafaliad ar gyfer yr adwaith ocsidio.

	7  Gan ddefnyddio’r wybodaeth yn y gyfres electrocemegol (Ffigur 1.6), esboniwch a yw’r gell electrocemegol sydd â hanner cell ocsidiad Fe2+(d)/Fe(s) a Zn2+(d)/Zn(s) yn ddichonadwy.

Mae celloedd tanwydd hydrogen yn ecogyfeillgar ond mae iddyn nhw fanteision ac anfanteision

	Cell danwydd hydrogen asidig
	Cell danwydd hydrogen alcalïaidd





	Adwaith ocsidio, ar yr anod
	H2(n) → 2H+(d) + 2e−

	H2(n) + 2OH−(d) → 2H2O(h) + 2e−




	Adwaith rhydwytho, ar y catod
	O2(n) + 4H+(d) + 4e− → 2H2O(h)

	O2(n) + 2H2O(h) + 4e− → 4OH−(d)




	G.e.m.
	+1.23 V
	+1.23 V











	Mantais
	Anfantais





	Does dim angen ei hailwefru
	Mae tanwyddau ffosil yn cael eu defnyddio i gynhyrchu’r hydrogen



	Mae’n defnyddio llai o danwyddau ffosil
	Mae tanwyddau ffosil yn cael eu defnyddio i wneud y celloedd tanwydd



	Mae’n cynhyrchu dŵr yn unig
	Mae’r electrodau metel yn ddrud iawn



	Mae’n gallu bod yn adnewyddadwy
	Mae angen adeiladu isadeiledd newydd o orsafoedd tanwydd



	Mae’n trawsnewid y rhan fwyaf o’r egni sydd wedi’i storio yn egni trydanol defnyddiol, heb wastraffu llawer o egni
	Mae hydrogen yn fflamadwy ac felly mae ei gludo a’i storio yn heriol



	Mae celloedd tanwydd yn ysgafnach na pheiriannau tanio, sy’n gwella’r effeithlonrwydd tanwydd

	8  Labelwch y diagram hwn o gell danwydd hydrogen asidig.

	9  Dyma ddisgrifiad o gell danwydd hydrogen–ocsigen sy’n gweithredu mewn amodau alcalïaidd:


	a  Ysgrifennwch hanner hafaliad ar gyfer yr adwaith sy’n digwydd ar bob electrod.

	b  Nodwch fantais amgylcheddol o ddefnyddio cell danwydd hydrogen–ocsigen i yrru car.

	c  Awgrymwch pam na allwn ni ystyried cell danwydd hydrogen–ocsigen yn garbon-niwtral.

	•  Mae’n bosibl diffinio rhydwythiad fel colli ocsigen neu ennill electronau.

	•  Mae’n bosibl diffinio ocsidiad fel ennill ocsigen neu golli electronau.

	•  Gallwch chi gynrychioli systemau rhydocs gyda hanner hafaliadau ïonig a hanner celloedd.

	•  Potensial electrod safonol yw gwahaniaeth potensial cell sy’n cynnwys electrod penodol fel y catod a’r electrod hydrogen safonol fel yr anod.

	•  Mae’r electrod hydrogen safonol yn cael ei ddefnyddio fel y cyfeirnod sylfaenol i fesur potensial electrod.

	•  Rydych chi’n cysylltu dau hanner cell â’i gilydd gan ddefnyddio pont halwyn a foltmedr gwrthiant uchel.

	•  Mae rhydwythiad yn digwydd ar gatod ac ocsidiad ar anod cell electrocemegol.

	•  I gyfrifo grym electromotif, rydych chi’n defnyddio’r fformiwla g.e.m. = rhydwythiad – ocsidiad.

	•  Er bod y gell danwydd hydrogen yn cael ei defnyddio oherwydd ei manteision amgylcheddol, mae iddi anfanteision hefyd.

	1  Mae’r tabl hwn yn dangos data potensial electrod.






	Hanner hafaliad electrod
	EΘ/V





	Zn2+(d) + 2e– → Zn(s)
	–0.76



	Fe2+(d) + 2e− → Fe(s)
	−0.44



	Co2+(d) + 2e– → Co(s)
	–0.28



	Ag+(d) + e−(s) → Ag(s)
	+0.80







	a  Cyfrifwch rym electromotif y gell hon.


	b  Pam na fyddai potasiwm clorid yn addas ar gyfer ei ddefnyddio ym mhont halwyn y gell hon?






	c  Defnyddiwch ddata o’r tabl i ddiddwytho’r hanner celloedd.


	ch Nodwch yr amodau angenrheidiol wrth fesur y gwerth hwn.


	d  Ysgrifennwch yr hanner hafaliadau ar gyfer yr adweithiau sy’n digwydd ar bob electrod.





	2  Mae’n bosibl defnyddio’r cyfarpar ar y dde i fesur y potensial electrod safonol ar gyfer yr hanner cell Fe2+/Fe3+.

	a  Nodwch beth mae A a B yn ei gynrychioli yn y diagram.


	b  Nodwch beth mae C yn ei gynrychioli yn y diagram a nodwch ei swyddogaeth.





	3  Defnyddiwch y data isod i nodi a yw’r adwaith penodol yn ddichonadwy ar 298 K







	Hanner hafaliad
	EΘ/V





	MnO4−(d) + 8H+(d) + 5e− ⇌ Mn2+(d) + 4H2O(h)
	+1.52



	O2(n) + 2H+(d) + 2e− ⇌ H2O2(d)
	+0.68

